อนุทิน เผยบริษัทหัวเว่ยจีน ซึ้งไทยดูแลผู้ป่วยจีนในไทยอย่างดี มอบเครื่อง Telemedicine 5 ชุด ให้กระทรวงสาธารณสุขไทย เสริมการทำงาน
อนุทิน เผยบริษัทหัวเว่ยจีน ซึ้งไทยดูแลผู้ป่วยจีนในไทยอย่างดี มอบเครื่อง Telemedicine 5 ชุด ให้กระทรวงสาธารณสุขไทย เสริมการทำงาน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ได้รับการติดต่อจากบริษัทหัวเว่ยประเทศจีน มอบชุดเครื่องมือช่วยการสื่อสารทางการแพทย์ที่ช่วยให้คู่สื่อสารเห็นหน้าทั้ง 2 ฝ่าย แบบ Real-time หรือเครื่อง Telemedicine จำนวน 5 ชุด มอบให้แก่ กรมควบคุมโรค ด้วยความซาบซึ้งที่ประเทศไทย ทีมแพทย์ไทยดูแลรักษาคนจีนในไทยที่ตรวจพบป่วยด้วยโรคไวรัสโคโรนา 19 เป็นอย่างดี ถือเป็นเครื่องสะท้อนว่าความพยายามของไทยในการดูแลรักษานักท่องเที่ยวจีนในฐานะแขกบ้านแขกเมือง ไม่สูญเปล่า สำหรับ Telemedicine ที่ได้รับในครั้งนี้ จะนำไปติดตั้งที่สถาบันบำราศนราดูร เพื่อใช้สื่อสารกับด่านควบคุมโรคทั้งทางบก ทางน้ำ ทางอากาศ ช่วยเสริมการทำงานและประสิทธิภาพการคัดกรองโรคไวรัสโคโรนา 19 ต่อไปด้วย